Jegyzőkönyv

**Lőrinc- Kertvárosi Polgárőr Csoport**

**megtartott nyilvános közgyűléséről**

Az közgyűlés 2012. január 28. Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 12 óra 00 perckor megnyitja a közgyűlést, üdvözöli a megjelenteket. Megállapítja, hogy a közgyűlésen 13 fő jelent meg, közülük 11 fő teljes szavazati joggal rendelkezik­, a közgyűlés határozatképes. Tájékoztatóul közöli, hogy a nyilvános közgyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság megszavazza jegyzőkönyvezetőnek Liszi Károlyt.

Elnök napirend előtt tájékoztatja a közgyűlést a következőkről.

- Révész Zoltán kéri a tagságot, hogy mindenki terjessze az egyesület új technikai felszereltségében rejlő lehetőségeket és keressenek újabb támogatókat.

Az éjjellátó készülék a szolgálati gépkocsiban a laptop táskában lesz elhelyezve. A készülék szakszerű üzemeltetését mindenki vegye komolyan, mert az nagyon érzékeny, könnyen tönkretehető.

A rendszám felismerő rendszer kamerája a legoptimálisabban lett beállítva, ezért azt senki nem állítsa el. A gépkocsi kesztyűtartójában a rendszer elektronikája. A gépkocsiban a légzsákok ki lettek kapcsolva, hogy egy esetleges ütközésnél, ne robbanjon a kamera az utasra.

Székely László elnök tájékoztatja a tagságot arról, hogy a tegnapi napon (2002. január 27-én) BPSZ Kontrol Csoportja ellenőrizte a szolgálatellátás. A csoportunk által használt szolgálati ruházatot kifogásolták, mert az ellenőrzést végző szerint az alkalmas a megtévesztésre. Az elnökség úgy határozott, hogy a Kontrol Csoport és az egyesületünk között a ruházattal kapcsolatban felmerült vita rendezéséig a szolgálat ellátása során a kék szolgálati ruhából csak a nadrágot használjuk, felsőruházat lehetőleg fekete legyen. A gépkocsiban elhelyezésre kerül, négy darab polgárőr felirattal ellátott sárga láthatósági mellény, szolgálatban ezt kell viselni. A korábban legyártott polgárőr jelvényt nem lehet viselni!

I. napirendi pont:

Felvincy Károly próbaidős tag felvétele.

Szavazat számláló bizottság elnökének Dobák Norbertet, tagjának Molnár Józsefet és Szeleczky Ferencet szavazza meg a tagság.

A megtartott titkos szavazás után Dobák Norbert a szavazat számláló bizottság elnöke bejelenti, hogy a jelenlevő 11 és a 5 távollevő, de előzetesen a szavazatát leadó tag szavazatai alapján

Felvinczy Károlyt 16 igen szavazattal a tagság felvette rendes taggá,

II. napirendi pont.

Révész Zoltán a szolgálati gépkocsival kapcsolatos teendők ellátására két felelős megválasztását javasolja egyben megköszöni a tagok eddigi gépkocsival kapcsolatos hozzáállását.

A tagság nyílt szavazással egyhangúan megválasztja Németh Attilát és Balogh Richárdot a szolgálati gépkocsi felelőseinek.

Révész Zoltán felhívja a tagok figyelmét, hogy a gépkocsi és többi felszerelés felvétele a Valor portáján történik. Az igazolvány felmutatása kötelező mert a portás csak a leadott listán szereplő személyeknek és csak igazolvány felmutatása ellenében adhatják ki a felszerelést.

Mindenki tartsa tisztán az autót. Ha kevés az üzemanyag, akkor azt a szolgálat vezető felé kell jelezni, hogy időben intézkedhessen a tankolásra.

A menetlevél pontos vezetése kötelező, erre mindenki fordítson elegendő gondot.

III. napirendi pont:

Tájékoztatás a pénzügyekről.

Székely László tájékoztatja a tagságot, hogy a rendszámfelismerő rendszer megvásárlásához a bankszámlán lekötött betét egy részét használtuk fel. A rendszámfelismerő rendszer megvásárlásáról szóló számlát, banki átutalást bemutatta a tagságnak.

Az önkormányzattól kapott gépkocsira Cascót kívánunk kötni. Jelenleg tanulmányozzuk a különböző biztosítók ajánlatát. Elképzeléseink szerint minimális önrésszel és a beszerelt felszerelések biztosításával együtt fogjuk megkötni a szerződést.

IV. napirendi pont.

Pege Krisztina tag tagsági viszonya.

Révész Zoltán tájékoztatja a tagokat, hogy Pege Krisztina az elmúlt időben olyan magatartást tanúsított, ami veszélyeztette a rendőrkapitánysággal fennálló jó kapcsolatot. Pege az egyesületen belül is folyamatosan összeütközéseket generált rendszerint minden alap nélkül, rendszeresen kiderült, hogy valótlanságot állított. 2011. novemberében külföldön vállalt munkát. Ekkor az elnökség arra kérte, hogy addig, amíg külföldön dolgozik, adja le a polgárőr felszerelését. Pege Krisztina a felszerelését nem adta le, inkorrekt magatartást tanúsított. Ezért az elnökség 2011. decemberében felfüggesztette tagsági viszonyát a nála levő felszerelés egy részét visszavette.

Az elnökség javasolja a tagságnak, hogy Peke Krisztina tagsági viszonyát szüntesse meg.

A megtartott titkos szavazás után Dobák Norbert a szavazatszámláló bizottság elnöke bejelenti, hogy

14 igen 2 tartózkodás és 0 nem szavazattal a tagság Pege Krisztina tagsági viszonyát a mai nappal megszüntette.

Székely László tájékoztatja a tagságot, hogy Ruzsa István próbaidős tagunk nem több esetben nem teljesítette a szolgálattal kapcsolatos kötelességeit, ezeket a kötelességeket az írásbeli felszólításra sem volt hajlandó teljesíteni ezért próbaidejét az elnökség megszüntette.

A tagság felszólítja az elnökséget, hogy minden törvényes eszközt használjon fel a Pege Krisztinánál és Ruzsa Istvánnál levő le nem adott felszerelési tárgyak visszaszerzése érdekében.

Székely László 13 óra 15 perckor a taggyűlést bezárja.

Jegyzőkönyv 13 óra 15 perckor lezárva.

……………………….. ……………………..

elnök jkv. vezető

………………………………………… ………………………………………

hitelesítő tag hitelesítő tag